
Tulips

Kulcsszavak: tulipán; néprajzkultúra; esztétika; pecsét
A félév során a tulipánnal, mint szimbólummal, a magyar néprajzkultúrában való megjelenésével kezdtem el foglalkozni. Ennek vonalán elindulva fedeztem fel, hogy a tulipán milyen sokszor megtalálható a saját otthonomban, leginkább édesanyám által festett vagy szőtt anyagokon, bútorokon. Ezeket a tárgyakat elemezve érdekesnek tartom azt a kérdést, hogy ezek a formák mennyiben befolyásolták a saját esztétikai érzékelésemet, hogyan értékesítem azt, ahogyan felneveltek a szüleim és formálom azt saját tapasztalataimmal. A tárgyakon megjelenő tulipán motívumok, amiket az édesanyám alkotott mutatják azt a környezetet, amiből elsődlegesen tudattalanul gyűjtöttem az információkat, hogy utána másodlagosan tudattal reflektálva most tapasztalattá alakuljon. A tulipán, mint szimbólum, olyan formában jelenik meg, hogy a használati tárgyak leggyakrabban a nőkhöz kapcsolhatóak. A nyomataim méretei a tárgyak eredeti méretének felelnek meg, így egyfajta valóságos teret alkotnak, valamilyen formában azt a teret, ahol az első interakcióimat gyűjtöttem a témával kapcsolatban. Összefoglalva dolgozatomban és alkotásaimban a tulipán szimbolikájával és a tudat alatti esztétikai tapasztalattal foglalkoztam, amely egyfajta tudatos reflektálás ebben a témában összegyűjtött korábbi tapasztalataimra.



